
[bookmark: _GoBack]Pentru aprobarea Regulamentului cu privire la acordarea  facilităţilor fiscale şi vamale la importul şi/sau livrările de mărfuri                         şi/sau servicii destinate implementării Proiectului                                             ,,Învăţământul superior”
------------------------------------------------------------

În temeiul Art. 1 alin. (2) din Legea nr. 68/2026  cu privire la acordarea  facilităţilor  fiscale şi vamale la importul şi/sau livrările de mărfuri şi/sau servicii destinate implementării Proiectului ,,Învăţământul superior” (Monitorul Oficial al R. Moldova, 09.05.2026, nr. 202-205, art. 186), Guvernul HOTĂRĂȘTE:
 
1. Se aprobă Regulamentul cu privire la acordarea facilităților fiscale și vamale la importul şi/sau livrările de mărfuri şi/sau servicii destinate implementării proiectului ,,Învăţământul superior” (se anexează).
2. Prezenta hotărâre intră în vigoare la data publicării în Monitorul Oficial al Republicii Moldova.





Prim-ministru					VASILE TOFAN



Contrasemnează:



Ministrul finanțelor	Victoria Belous




Aprobat
prin Hotărârea Guvernului
nr.	/2026

                                 REGULAMENT
cu privire la acordarea  facilităţilor  fiscale                                                           şi vamale la importul şi/sau  livrările de mărfuri şi/sau                                     servicii destinate implementării Proiectului ,,Învăţământul superior”
1. Prezentul Regulament stabilește modul de aplicare a facilităților fiscale și vamale la importul și/sau livrările de mărfuri și/sau servicii destinate implementării proiectului ,,Învăţământul superior” (în continuare - ,,Proiect”), și anume:
1.1. aplicarea scutirii de taxa pe valoarea adăugată (în continuare - TVA) fără drept de deducere, de taxa vamală, de taxa pentru mărfurile care, în procesul utilizării, cauzează poluarea mediului la importul de mărfuri și/sau servicii destinate implementării Proiectului.
1.2. aplicarea scutirii de TVA cu drept de deducere, de taxa pentru mărfurile care, în procesul utilizării, cauzează poluarea mediului la livrările de mărfuri şi/sau servicii destinate implementării Proiectului.
2. Serviciul Vamal acordă scutirea de TVA fără drept de deducere, de taxa vamală la vămuirea mărfurilor importate, destinate implementării Proiectului.
Documentele confirmative pentru aplicarea scutirii de drepturi de import sunt următoarele:
2.1. scrisoare pe blancheta oficială, emisă de către Ministerul Educației și Cercetării, după caz, semnată de persoana cu funcție de răspundere/persoana abilitată cu drept de semnătură, în care se indică:
2.1.1. denumirea acordului;
2.1.2. denumirea proiectului;
2.1.3. denumirea beneficiarului proiectului;
2.1.4. denumirea agentului economic care va efectua importul;
2.1.5. valoarea în vamă a mărfurilor și cantitatea acestora.
2.2. factura fiscală (invoice);
2.3. copia contractului de achiziție a mărfurilor.
3. Aplicarea scutirii de TVA fără drept de deducere la efectuarea importului de servicii se confirmă în baza următoarelor documente:
3.1. scrisoare pe blancheta oficială, emisă de către Ministerul Educației și Cercetării, după caz, semnată de persoana cu funcție de răspundere/persoana abilitată cu drept de semnătură, în care se indică:
3.1.1. denumirea acordului;
3.1.2. denumirea proiectului;
3.1.3. denumirea beneficiarului proiectului;
3.1.4. denumirea serviciilor;
3.2. factura fiscală (invoice) sau documentele aplicate în practica internaţională, sau cele prevăzute de contract, în conformitate cu prevederile art.12 alin.(3) din Legea contabilităţii şi raportării financiare nr.287/2017.
4. Scutirea de TVA cu drept de deducere, de taxa pentru mărfurile care, în procesul utilizării, cauzează poluarea mediului se aplică mărfurilor şi/sau serviciilor livrate pe teritoriul ţării, cu excepţia celor menţionate la pct.6, destinate implementării Proiectului.
5. Furnizorii/prestatorii livrează pe teritoriul Republicii Moldova mărfuri şi/sau servicii, cu excepţia celor menţionate la pct.6, cu aplicarea scutirii de TVA cu drept de deducere, de taxa pentru mărfurile care, în procesul utilizării, cauzează poluarea mediului, în baza scrisorii pe blancheta oficială, emisă de către Ministerul Educației și Cercetării, după caz, semnată de persoana cu funcţie de răspundere/persoana abilitată cu drept de semnătură, care confirmă faptul că mărfurile/serviciile respective sunt destinate implementării Proiectului.
Scrisoarea pe blancheta oficială, emisă de către Ministerul Educației și Cercetării, după caz, semnată de persoana cu funcţie de răspundere/persoana abilitată cu drept de semnătură, va conţine următoarele elemente:
5.1. denumirea acordului;
5.2. denumirea proiectului;
5.3. denumirea beneficiarului proiectului;
5.4. denumirea şi cantitatea mărfurilor sau denumirea serviciilor.
6. Mărfurile, serviciile destinate implementării Proiectului, procurate de la agenţii economici rezidenţi aflaţi pe teritoriul Republicii Moldova, care nu au relaţii fiscale cu sistemul ei bugetar, la trecerea prin posturile vamale interne de control, se scutesc de TVA fără drept de deducere, de taxa vamală, de taxa pentru mărfurile care, în procesul utilizării, cauzează poluarea mediului. Documentele confirmative pentru aplicarea scutirii sunt următoarele:
6.1. pentru mărfuri – documentele specificate în pct.2;
6.2. pentru servicii – documentele specificate în pct.3 şi documentul primar ce confirmă prestarea serviciilor.
7. Subiecţii impunerii cu TVA ce efectuează livrări de mărfuri şi/sau servicii destinate implementării Proiectului, scutite de TVA cu drept de deducere, beneficiază de dreptul la restituirea TVA în conformitate cu prevederile art.101 alin.(5) din Codul fiscal nr.1163/1997. Solicitarea restituirii sumei TVA se efectuează prin depunerea la Serviciul Fiscal de Stat a cererii conform modelului stabilit în anexa nr.1 la Regulamentul privind restituirea taxei pe valoarea adăugată, aprobat prin Hotărârea Guvernului nr.93/2013. În cererea de restituire, subiecţii impunerii cu TVA menţionează, în mod obligatoriu, suma TVA solicitată spre restituire şi prezintă următoarele documente şi/sau informaţii:
7.1. declaraţiile privind TVA cu reflectarea sumei TVA solicitată spre restituire;
7.2. registrele de evidenţă a livrărilor şi procurărilor în care sunt înregistrate operaţiunile de livrare şi procurare;
7.3. copia contractului, în baza căruia au fost efectuate livrări scutite de TVA cu drept de deducere;
7.4. actele de executare a lucrărilor, în cazul prestării serviciilor şi lucrărilor;
7.5. facturile fiscale (invoices) pentru livrările scutite de TVA cu drept de deducere;
7.6. scrisoarea emisă pe blanchetă oficială, de către Ministerul Educației și Cercetării, după caz, semnată de persoana cu funcţie de răspundere/persoana abilitată cu drept de semnătură, care confirmă că mărfurile/serviciile scutite de TVA cu drept de deducere sunt destinate implementării Proiectului.
8. Sumele TVA achitate de donatorii, de implementatorii sau de beneficiarii Proiectului pentru procurările de mărfuri şi/sau servicii efectuate pe teritoriul Republicii Moldova, destinate realizării Proiectului şi efectuate până la intrarea în vigoare a prezentei hotărâri se vor restitui acestora în baza facturilor fiscale şi a documentelor ce confirmă achitarea sumelor TVA pentru mărfurile şi/sau serviciile procurate, prezentate la Serviciul Fiscal de Stat împreună cu cererea de restituire.

